RO Jurnalul Oficial al Uniunii Europene C 155/3

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2010/C 155/03

Ajutor nr.: XA 48/10

Stat membru: Spania

Regiune: Comunitat Valenciana

Denumirea sistemului de ajutoare sau denumirea întreprinderii care beneficiază de ajutorul individual: Intercoop-Frutos Secos

Temei legal: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 60 888,00 EUR

Valoarea maximă a ajutorului: 100 %

Data punerii în aplicare: Începând de la data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei Europene

Durata sistemului de ajutoare sau a ajutorului individual: Până în decembrie 2010

Obiectivul ajutorului:

— organizarea de „zile tehnice” și seminarii privind atributele și valorile legate de calitatea produselor agroalimentare din Comunitatea Valencia;

— diseminarea de cunoștințe științifice prin intermediul studiilor și rapoartelor tehnice privind valorile și atributele fructelor uscate utilizate la dezvoltarea de noi produse, în special migdalele „marcona”;

— îmbunătățirea comercializării produselor agroalimentare prin informare, promovare și diseminare cu privire atât la calitatea, cât și la beneficiile pentru sănătate ale fructelor uscate;

— activități de popularizare în cadrul colectivelor de studenți și promoții la punctele de vânzare.

Activitățile prevăzute sunt conforme cu articolele 14 și 15 din Regulamentul (CE) nr. 1857/2006 al Comisiei din 15 decembrie 2006.

Sectorul (sectoarele) în cauză: IMM-uri din sectorul agroalimentar din Comunitatea Valencia

Denumirea și adresa autorității care acordă ajutorul:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Adresa web: http://www.agricultura.gva.es/especiales/ayudas_agrarias/pdf/intercoop%20frutos%20secos2010.pdf

Alte informații: —

La Directora General de Comercialización Marta VALSANGIACOMO GIL

Ajutor nr.: XA 50/10

Stat membru: Spania

Regiune: Comunitat Valenciana

Denumirea sistemului de ajutoare sau denumirea întreprinderii care beneficiază de ajutorul individual: Asociación profesional de flores, plantas y tecnología hortícola de la C.V.

Temei legal: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 38 460,00 EUR

Valoarea maximă a ajutorului: 100 %

Data punerii în aplicare: Începând cu data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Decembrie 2010

Obiectivul ajutorului: Participarea la târguri (IPM-Essen; Salón Vegetal de Angers; Flormart; Iberflora) și la misiuni dedicate schimbului de cunoștințe între întreprinderi.

Activitățile prevăzute respectă dispozițiile articolului 15 din Regulamentul (CE) nr. 1857/2006 al Comisiei din 15 decembrie 2006.

Sectorul (sectoarele) în cauză: IMM-uri din sectorul agroalimentar din Comunitatea Valencia

Denumirea și adresa autorității care acordă ajutorul:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Adresa web: http://www.agricultura.gva.es/especiales/ayudas_agrarias/pdf/flores%20y%20plantas2010.pdf

Alte informații: —

La Directora General de Comercialización Marta VALSANGIACOMO GIL

Ajutor nr.: XA 51/10

Stat membru: Regatul Unit

Regiune: Northern Ireland

Denumirea sistemului de ajutoare sau denumirea întreprinderii care beneficiază de ajutorul individual: The Northern Ireland Regional Food Programme 2010

Temei legal: Agriculture Act (Northern Ireland) 1949

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Bugetul total al schemei este 900 000 GBP, de plătit în trei ani.

Valoarea maximă a ajutorului: Intensitatea maximă a ajutoarelor este de 100 % din toate costurile eligibile.

Data punerii în aplicare:

Durata sistemului de ajutoare sau a ajutorului individual: 3 ani începând cu 1 aprilie 2010

Obiectivul ajutorului: Articolul 15 „Acordarea de asistență tehnică în sectorul agricol”

Notă: Este posibil ca procesatorii să obțină ajutoare pentru comercializare prin participarea la târguri și expoziții, în conformitate cu articolul 15. În aceste cazuri, ajutorul trebuie să fie în conformitate cu Regulamentul (CE) nr. 1998/2006 al Comisiei din 15 decembrie 2006 (ajutor de minimis).

Sectorul (sectoarele) în cauză: Toate sectoarele producției agricole primare din Irlanda de Nord

Denumirea și adresa autorității care acordă ajutorul:

Department of Agriculture and Rural Development Room 516A Dundonald House Upper Newtownards Road Belfast BT4 3SB Northern Ireland UNITED KINGDOM

Adresa web: http://www.dardni.gov.uk/index/publications/pubs-dard-grants-and-funding/nirfp_2010-11.htm

Alte informații: —

Ajutor nr.: XA 53/10

Stat membru: Irlanda

Regiune: —

Denumirea sistemului de ajutoare sau denumirea întreprinderii care beneficiază de ajutorul individual: Aid Scheme for Potato and Vegetable Crops damaged by Frost in January 2010

Temei legal: Ajutoare de stat acordate de UE în cadrul exceptării pe categorii în conformitate cu articolul 11 din Regulamentul (CE) nr. 1857/2006 al Comisiei din 15 decembrie 2006

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Ajutoarele se acordă într-o singură tranșă producătorilor eligibili de cartofi și legume care demonstrează că au suferit pierderi semnificative în urma înghețului din ianuarie 2010. Valoarea totală a bugetului este stabilită la maximum 10 milioane EUR, iar plata ajutoarelor se efectuează până la finalizarea schemei în decembrie 2010.

Valoarea maximă a ajutorului: Intensitatea maximă a ajutoarelor este de 80 % (și 90 % în zonele defavorizate), în conformitate cu articolul 11 alineatul (6) din Regulamentul (CE) nr. 1857/2006. Intensitatea maximă a ajutoarelor trebuie totuși redusă cu 50 % în cazurile în care fermierii nu au subscris la o asigurare în conformitate cu articolul 11 alineatul (8) din Regulamentul (CE) nr. 1857/2006. Marea majoritate, dacă nu toți solicitanții cad sub incidența acestui alineat întrucât este neobișnuit în Irlanda să subscrii astfel de asigurări.

Costurile suportate de fermier care nu sunt cauzate în mod direct de fenomenul meteorologic nefavorabil nu sunt eligibile în cadrul schemei propuse în conformitate cu articolul 11 alineatul (3) litera (b).

Data punerii în aplicare: Primele plăți se vor efectua cel mai probabil începând cu mai 2010 (după terminarea inspecțiilor la fața locului la întreprinderea fiecărui beneficiar).

Durata sistemului de ajutoare sau a ajutorului individual: Toate plățile către fermieri/crescători trebuie finalizate până în decembrie 2010.

Obiectivul ajutorului: Obiectivul ajutorului este să compenseze parțial pierderile reale suferite de crescătorii de cartofi și legume în urma înghețului din ianuarie 2010. Ajutoarele se plătesc direct fermierului/crescătorului care îndeplinește toate condițiile enumerate la articolul 2 alineatul (8) din Regulamentul (CE) nr. 1857/2006, care prevede o distrugere de peste 30 % din producția anuală medie cauzată de îngheț.

Înghețul a fost recunoscut oficial de către autoritățile irlandeze drept un dezastru natural în conformitate cu articolul 11 alineatul (7).

Sectorul (sectoarele) în cauză: Crescătorii de cartofi și legume, respectiv cartofi, morcovi, gulii, varză, broccoli, conopidă, țelină, varză de Bruxelles, praz, salată verde, ceapă și verdețuri

Denumirea și adresa autorității care acordă ajutorul:

Department of Agriculture Fisheries and Food Crop Production & Safety Backweston Administrative Building Backweston Celbridge Co. Kildare IRELAND

Adresa web: http://www.agriculture.gov.ie/farmerschemespayments/otherfarmersschemes/aidschemeforcropsdamagedbyfrost/

Alte informații: http://www.met.ie/climate/monthly_summarys/jan10.pdf